- 1 ቆሮንቶሳ
- <
- 15
- >

15
ክርስቶሳ Ꮉይቆፓ ደንድቶ
1 ታ እሹንꬆ፥ ታ ይንትስ ማርክꬍደ ዎንገለ ይን ኤክዳነ ይን አማንተ ኤ ግዳ ኤቅዳኖ ይን ቆፖደ ጋር ኮያነ። 2 ታ ታማርስደ ዎንገለ ምንꬂ አይክኮ ይን ኤ ግዳ አቶዳ። ይኖ ይአንጽኮ ይን አማንታ Ꮉሪ ማቃዳ።
3 ታኒ ኤክደ ኡባፓ አꬍዘ ኪታ ቲንꬊ ይንትስ እንግዳ። ይናን፥ ጌሽ ማጻፍተ ጋዛን ጋራ፥ ክርስቶሳ ኑ ናጋርት ግሾ Ꮉይቂዳ፤ ኢሳ. 53:5-12 4 ሞግንትዳ፤ ጌሽ ማጻፍተ ጋዛን ጋራ፥ Ꮉይꬕንꬃ ቃማ Ꮉይቆፓ ደንድዳ፤ ማዝ. 16:8-10፤ ማቶ. 12:40፤ ሐዋ. 2:24-32 5 ጴጥሮሳስ*ጴጥሮሳ፦ ጋእንትዘ ኬፋ። በንትዳ፤ ይንፓ ሱባ፥ ታጶ ላምእ ሐዋሩንꬅስ በንትዳ፤ ማቶ. 28:16-17፤ ማር. 16:14፤ ሉቃ. 24:34፥ 36፤ ዋሐ. 20:19 6 ይንፓ ሱባ፥ እችን ጼታፓ ጋንግዘ አሱንꬅስ ፈቲ ቶሄ በንትዳ፤ ኡንታፓ አꬍዘ ባግታ Ꮉተ የሎደስ ፋጻ የነ፥ የዝን ኤራꬁንꬅ Ꮉይቂዳ። 7 ይንፓ ሱባ፥ ያይቆባስ በንትዳ፤ ሱባፓ ፋ ሐዋሩንꬅስ ኡቡንꬅስ በንትዳ።
8 ማህ ዉርሱꬅተ ቦችንትደ ጋር የዘ ታስ ቆንጭዳ። ሐዋ. 9:3-6 9 ታኒ የሱሳ ሐዋሩንꬅ ኡባፓ ላፋ። ታኒ ጾዘ ዎሳ ኬꬃ ባይእደ ግሾ የሱሳ ሐዋረ ጋእንት ጼግንቶደስ ቤዞሳያ። ሐዋ. 8:3 10 የዝን ጾዘ አꬎ ኬሃትꬅተ ታ Ꮉተ የዛን ጋር ማቅዳ፤ ኤ ታስ እንግደ አꬎ ኬሃትꬅት Ꮉሪ አትካያ። ታኒ መሉንꬅ ሐዋሩንꬃፓ አꬊ ላቢዳ። የዝን ታራ የዘ ጾዘ አꬎ ኬሃትꬅትራ ፋትን ታና ባያ። 11 ይኬ፥ ታና ማቅን ኡንትን፥ ኑ ኡባይ ታማርስዛና ይኖ፤ ይንትን ይና ኪቶ አማንዳ።
Ꮉይቆፓ ደንደ
12 ክርስቶሳ Ꮉይቆፓ ደንድዳኖ ኑ ሳባክዘ ዎደ ይንታፓ ፈተ ፈተ ዬዝን፥ ዋይዝ፥ «Ꮉይቆፓ ደንዶ ባያ» ያጋኤ? 13 Ꮉይቆፓ ደንዶ ባይዘ ባዝ ማቅኮ ክርስቶሳ Ꮉይቆፓ ደንድካያ ጋኤ። 14 ክርስቶሳ Ꮉይቆፓ ደንድካይዘ ባዝ ማቅኮ ኑ ትምርትታን ማቅን ይን አማንታን Ꮉሪ። 15 Ꮉይቆፓ ደንዶ ባይዝን፥ ኑኒ ጾዚ፥ «ክርስቶሳ Ꮉይቆፓ ደንꬅዝዳ» ያጋእ ሳባክተራ ጾዘ ዎርዳንቾ ማርካ ማቅዳ ጋኤ። 16 Ꮉይቂደ አሱንꬅ Ꮉይቆፓ ደንድካይዘ ባዝ ማቅኮ ይኬ፥ ክርስቶሳ Ꮉይቆፓ ደንድካያ። 17 ክርስቶሳ Ꮉይቆፓ ደንዶሰ ባዝ ማቅኮ፥ ይን አማንታ Ꮉሪ፤ ማህ ይን Ꮉይኖ የሎደስ ይን ናጋራራ የነ። 18 ይኬ፥ ክርስቶሳ አማኒ Ꮉይቂዱንꬅን ꬋብዳ ጋኤ። 19 ኑኒ Ꮉና አላምተ ደኦ ጻላላስ ክርስቶሳ ግዳ ኡፋይስ ኦችደባዝ ማቅኮ፥ Ꮉና አላምተ የዘ አስ ኡባፓ ኑ ባዝታ አꬍደ ኢታ።
20 የዝን ክርስቶሳ Ꮉይቂዱንꬅስ Ꮉይቆፓ ደንደራ አንግስ ማቂ ቱሮ ደንድዳ። 21 Ꮉይቆ ፈቲ አስ ባጋራ Ꮉና አላምተ ይእዳን ጋር Ꮉይቆፓ ደንዶን ፈቲ አስ ባጋራ ይእዳ። 22 አዳማ ባጋራ አስ ኡባ Ꮉይቂዳን ጋራ ክርስቶሳ ባጋራ አስ ኡባ ደኦ የሳዳ። 23 የዝን ፈተ ፈተ ፋ ታራር ደንዶዳ። ክርስቶሳ ኡባፓ ቲኒ ደንድዳ፤ ይንፓ ሱባ፥ ክርስቶሳ የእዘ ዎደ ኤሱንꬅ ደንዶዳ።
24 ይንፓ ሱባ፥ ክርስቶሳ ካእቱሞ፥ አደትꬅን ዎልቃ ኡባ ꬋብሲ፥ ካእቱሞ ጾዘ አደስ እንጎደራ ዎደ ዉርሱꬅ የኦዳ። 25 ጾዚ ኤ ሞርኩንꬃና ኡባ ኤ ቶህትፓ ኦሞራ የꬍሳደ ዎንꬅስ ክርስቶሳ አሆደስ ቤዛነ። ማዝ. 110:1 26 ዉርሱꬅተ ኤ ꬋብሶደስ የዘ ሞርክዘስ Ꮉይቆ። 27 ጌሽ ማጻፍተ፥ «ጾዚ ኡባ ባዝ ኤ አደትꬅ ዎልቃፓ ኦሞራ አህዛነ» ጋእንት ጻፍንትዳ። የዝን ኡባ ኤ አደትꬅ ዎልቃፓ ኦሞራ አሃነ ጋዛና፥ ኡባባዝቶ ኤ አደትꬅ ዎልቃፓ ኦሞራ አህደ ጾዛ አዳያ ጉጆስ። ማዝ. 8:6 28 ኡባ ባዝታ ክርስቶሳ አደትꬅ ዎልቃፓ ኦሞራ አቅዳንፓ ሱባ ጾዘ አደስ ኡባና ማቃደ ፋና ክርስቶሳ ማህ ፋ ኦምተ ኡባ ባዝ ጾዝስ አቅዝዳ። የ ዎደ ጾዚ ፋ ጻላላ ኡባ አሆዳ።
29 Ꮉይቂዱንꬅ ደንዶሰ ባዝ ማቅኮ ኡን ግሾ ጻማቅንትዘ አሱንꬅስ አኮ ትርፈ የዘ? Ꮉይቂዱንꬅ ደንዶሰ ባዝ ማቅኮ ዬዝን፥ አኮስ፥ አሱንꬅ Ꮉይቂዱንꬅ ግሾ ጻማቅንተ?
30 ዬዝን፥ ኑኒ አኮስ ኡባ ዎደ ኑና ማꬋስ አꬂ እንገ? 31 ታ እሹንꬆ፥ ታ ቃምተ ቃምተ Ꮉይቆስ አꬊ እንግንታነ። ይናን፥ ላꬄ ክርስቶስ የሱሳ ባጋራ ይንታላ የዘ ጬቅታ ቱሮ ማቅደ ግሾ። 32 አስ ቆፋ ጋር ማቅኮ፥ ታኒ ኤፈሶነ ግዳ ጾꬃራ ቡቱንትዳና ታና አኮ ማዶደ? Ꮉይቂዱንꬅ Ꮉይቆፓ ደንዶሰ ባዝ ማቅኮ፥ «ዎንታ ኑ Ꮉይቅዘ ግሾ Ꮉይኖ ማዳ ኡሻዳ» ያጋዘ አስ ፋና ማቃነ። ኢሳ. 22:13
33 ጭምንትፐተ! ኢታ ላገትꬅ ሎኦ ዱሰ ኢሳነ። 34 ይን ዎዝንትጎ ማቆተ። ናጋራ ኦችፐተ። ይንታፓ ፈቲ ፈቲ አሱንꬅ ጾዝ ኤሮስ። ታ ይንታና ዬልሳደስ ይኖ ጋነ።
ደንዶ ጋላ
35 ፈቲ አስ፥ «Ꮉይቂደ አስ ዋይዝ ደንዶደ? ኡን አኮ ፋና የዘ ጋላራ የኦደ?» ያጋእ ኦጭዘ የዝካይዛራ አቶስ። 36 Ꮉይ ኤይዛዮ፥ ኔኒ ሳአላ ቡድዘ ቡዱꬅታ Ꮉይቂካይዛራ ዶሎስ። 37 ኔኒ ቡድዘ ዛርጋ ማቅን ዎይ መለ ካꬃ ኮች ኣፈ ፋትን ሱባፓ ዶልዘ ዶልቶ ባያ። 38 የዝን ጾዚ ቡዱꬅስ ፋ ካꬍደ ጋር ጋላ እንጋነ። ዱማ ዱማ ቡዱꬅስ ዱማ ዱማ ጋላ እንጋነ። 39 መꬎ ኡባስ አሾ ፈቶ ባያ። አስ አሾ ፈቶ፤ Ꮉርስ አሾ ዱማ፤ ላንዳ አሾ ዱማ፤ ማቂ ሞሎ አሾ ዱማ።
40 ሳሎ ጋላ የነ፤ ማህ ሳአ ጋላን የነ። የዝን ሳሎ ጋላስ ቦንችታ ፈቶ፤ ማቂ ሳአ ጋላስ ቦንችታን ዱማ። 41 አዋ ቦንቾ ፈቶ፤ አግና ቦንቾ ዱማ፤ ጾልንቶ ቦንቾ ዱማ፤ ፈቲ ጾልንትዘ Ꮉንካይ ጾልንትዘፓ ቦንቾራ ዱሙꬋነ።
42 Ꮉይቂዱንꬅ Ꮉይቆፓ ደንድዘ ዎደ ይኒ ጋራ ይአዳ። Ꮉይቅዘ ጋላ ቡዱንታነ፤ Ꮉይቆሰ ጋላ ማቂ ደንዶዳ። 43 ቶቸራ ቡዱንቲ፥ ቦንቾራ ደንዶዳ፤ ላብꬅሞር ቡዱንቲ፥ ዎልቃራ ደንዶዳ። 44 መትꬅ ጋላ ቡዱንቲ፥ አያና ጋላ ማቂ ደንዶዳ። መꬎ ጋላ የዝኮ፥ አያና ጋላ †አያና ጋላ፦ ጌሽ አያና አህደ ዎይ ጌሽ አያና ደኦ እንግደ ጋላ ጋእንታነ። የነ።
45 ይኒ ጋር፥ ጌሽ ማጻፍተ፥ «ቲኖ አꬄ፥ አዳማ፥ ፋጻ የዘ መꬎ ማቅዳ»መꬎ 2:7 ያጋይዳ። የዝን ዉርሱꬅ አዳማ፥ ክርስቶሳ፥ ደኦ እንግዘ አያና ማቅዳ። 46 የዝን መትꬅ አስ ቲኖ ይእን፥ ሱባፓ አያና አስ ይእዳ ፋትን አያና አስ ቲኖ ይእካያ። 47 ቲኖ አዳማ ሳአፓ መꬍንትደ ሳአ አስ፤ ላምእንꬃ አዳማ ሳሎፓ ይእደ ሳሎ አስ። 48 ሳአፓ መꬍንትዱንꬅ ሳአፓ መꬍንትዳያ አዛነ። ሳሎፓ ማቅዱንꬅ ሳሎፓ ይእዳያ አዛነ። 49 ኑኒ ሳአፓ መꬍንትደ አꬃ አዛን ፋና ሳሎፓ ይእደ አꬃን አዞዳ።
50 ታ እሹንꬆ፥ ታ ጋዛና Ꮉኖ፤ Ꮉተ ኑ ማእደ ጋልታ ጾዘ ካእቱሞ ገሎደስ ዳንዳኦስ። ዎቅዘ ጋልታ ዎቆሰ ጋላ ላቶስ።
51 ታ ይንትስ ፈቲ ጋንጨ ቆፋ ኦሆዳ። ኑ ኡቡንꬅ Ꮉይቆስ፥ የዝን ዉርሱꬅተ ኡቡንꬅ ላምንቶዳ፤ 52 ሞይዘ ኦልንትዘ ዎደ ኣፈ ቅጵ በአደስ ቆፕካይዝን ላምንቶዳ። Ꮉይቂደ አሱንꬅ ዎቆሰ አስ ማቂ ደንዶዳ፤ ኑንን ላምንቶዳ። 1 ተሰ. 4:15-17 53 Ꮉይ ዎቂዛይ ዎቆሳያ፥ Ꮉይ Ꮉይቅዘ Ꮉይቆሳያ ማኦደስ ቤዛነ።
54 Ꮉይ ዎቂዛይ ዎቆሳያ፥ ማቂ Ꮉይ Ꮉይቅዘ Ꮉይቆሳያ ማእዘ ዎደ ጌሽ ማጻፍተ፥ «Ꮉይቆ ጋምንቲ ቆꬍንትዳ።ኢሳ. 25:8 ጋዘ ቃልታ ፎልንቶዳ። 55 ይኒ ጋር፥
«Ꮉይቆ፥ ነ ጋምዛና አባ የነ?
Ꮉይቆ፥ ነ ጫድዘ ዎልቅታ አባ የነ?»ሆሴ. 13:14
ጋይደ ቃልታ ፎልንቶዳ። 56 Ꮉይቆ ጫድዘ ዎልቃ ናጋራ፤ ማህ ናጋራ ዎልቃ ህገ። 57 የዝን ኑ ላꬄ የሱስ ክርስቶሳ ባጋራ ኑስ ጋመ እንግዘ ጾዘስ ጋላታ ማቀ።
58 ይኒ ግሾ፥ ታ ሲቆ እሹንꬆ፥ ኤንእንታንጽ ሚንግ ኤቆተ። ላꬄ ኦችተ ይን ላቢዛና ጨር ባይዛኖ ኤሪ ኡባ ዎደ ላꬄ ኦችቶ አዛልእካይዛራ ኦቾተ።

- 1 ቆሮንቶሳ
- <
- 15
- >

15:3 ኢሳ. 53:5-12

15:4 ማዝ. 16:8-10፤ ማቶ. 12:40፤ ሐዋ. 2:24-32

*15:5 ጴጥሮሳ፦ ጋእንትዘ ኬፋ።

15:5 ማቶ. 28:16-17፤ ማር. 16:14፤ ሉቃ. 24:34፥ 36፤ ዋሐ. 20:19

15:8 ሐዋ. 9:3-6

15:9 ሐዋ. 8:3

15:25 ማዝ. 110:1

15:27 ማዝ. 8:6

15:32 ኢሳ. 22:13

†15:44 አያና ጋላ፦ ጌሽ አያና አህደ ዎይ ጌሽ አያና ደኦ እንግደ ጋላ ጋእንታነ።

15:45 መꬎ 2:7

15:52 1 ተሰ. 4:15-17

15:54 ኢሳ. 25:8

15:55 ሆሴ. 13:14

© 2025 TWFTW