- ጋላትያ
- <
- 3
- >

3
ጽሎትꬂ አማኖራ
1 Ꮉንꬅ፥ ቆፖሰ ጋላትያ አሱንꬆ፥ ይን ኣፍት ቲንተ ክርስቶሳ ማስቃላላ ሱጹንትደ ስእለ ፋና ቆንጪ በንታነ። ዬዝን፥ ቱርስ ይን ኪትንታመ ፋና ይንታና ዶጭዝደ ኦደ?ማሄ 27:26 2 ታ ፈትባዝ ኤሮደስ ኮያነ፤ ይን ጌሽ አያና ኤክዳና ህገ ናግነ ዎይ ዎንገለ ቃላ አማኒ ኤክዳተ? 3 ይን ይኒ ፋና ቆፖሱንꬃና? ይን ጾዘ አያናራ አይኪ፥ Ꮉተ አሾራ ፎሎደስ ኮያነ? 4 ይን ዎንገለ ባጋራ ጋማ ዋይዳና Ꮉሪ? ይና ዋይታ ኡባ ጨር ማቅዳ? 5 ጾዚ ይንትስ ጌሽ አያና እንግዳናን ይን ግዳ ክሌ ባዝ ኦችዛና፥ ይን ህገ ናግደ ግሾነ ዎይ ዎንገለ ስእ አማንደ ግሾ?
6 አነ አብራሃማ ቦኦተ፥ «ኤ ጾዝ አማንዳ፤ ጾዚ ኤስ ይኖ ጽሎትꬅ ማህ ፋይድዳ»መꬎ 15:6፤ ሮመ 4:3 ጋእንት ጻፍንትዳ። 7 ይኬ፥ አማንዙንꬅ አብራሃማ ናኡንꬃና ማቅዛኖ ኤሮተ። ሮመ 4:16 8 ጾዚ አይሁደ ማቆሰ አሱንꬃና አማኖራ ጽልሳዳኖ ቲኖ ጌሽ ማጻፈ ብእ፥ «ዎርዣ ኡባ ኔራ አንጅንቶዳ» ያጋእ፥ ዎንገለ አብራሃማስ ቲንꬊ ኦህዳ። መꬎ 12:3 9 ይኒ ግሾ፥ አማንዘ ኡባ አማንደ አብራሃመራ ዎላ አንጅንቶዳ።
10 ህገ ናጊ ጽሎዳ ጋዘ ኦደን ባድꬅ ግዳ የነ። አኮስ ጋይኮ፥ ጌሽ ማጻፍተ፥ «ህገ ማጻፍተ ጻፍንትዳነ ኡባ ሚንግ የዞሰን ኦቾሰ ኦደን ባድንትዳያ ማቆ» ጋእንት ጻፍንትዳ። ማሄ 27:26 11 «ጽሎ አማኖራ የሳዳ» ጋእንት ጻፍንትደ ግሾ ኦደን ጾዘ ቲኖ ህገ ናጊ ጽሎሳና ኤርንትደባዝ። እብ. 2:4 12 ህገ አማኖፓ ባያ። የዝን፥ «ህግቶ ናግዘ ኦደን እዞ ካሎዳ» ያጋእንትዳ። ሌዌ 18:5
13 «ምንጻላ አፋ ሱጹንት Ꮉይቂደ ኦደን ባድንትዳያ» ጋእንት ጻፍንትዳ። ክርስቶሳ ኑ ግሾ ባድንተዛያ ማቂ፥ ኑና ህገ ባድꬃፓ ዎዝዳ። ማሄ 21:23 14 ጾዚ አብራሃማስ እንግደ አንጅታ፥ የሱስ ክርስቶሳ ባጋራ አይሁደ ማቆሰ አሱንꬃና የሎደ ፋናን ጾዚ እንጎዳ ጋይደ ጌሽ አያና ኡፋይስ አማኖራ ኤኮደ ፋና ይኖ ኦችዳ።
ህገን ኡፋይስ ቃላ
15 ታ እሹንꬆ፥ ታ ይንትስ አስ ደኦ ዱሰ ማቂ የዘ ባዝ አዝዘ ማህ ኦህነ። አስ ጫቂደ ጫቅታ ሚንግዳንፓ ሱባ፥ ኦደን ይና ጫቅቶ ሻሮደስ ዎይ መለ ጉጆደስ ዳንዳኦስ። 16 ጾዚ ይና ኡፋይስ ቃልቶ አብራሃማስን ኤ ዛሩንꬅስ እንግዳ። ጌሽ ማጻፍተ፥ ጋማ አስስ ኦህዘ ፋና፥ «ነ ኮቹንꬅስ» ጋኦስ። የዝን ፈቲ አስስ ኦህዘ ፋና፥ «ነ ኮችትስ» ያጋይዳ፤ ኤዝን ክርስቶሳ። መꬎ 12:7
17 ታኒ ጋዛና Ꮉኖ፤ ኦይዲ ጼት Ꮉስታም በረፓ ሱባ እንግንትደ ህግታ፥ ቲኖ ጾዚ ምንꬅደ ጫቅቶ ሻሪ ኡፋይስ ቃልቶ ꬋብሶደስ ዳንዳኦስ። ከዘ 12:40 18 ጾዚ እንግዘ ላትታ ህገራ ኤክንትዘባዝ ማቅዛኮ ጾዚ እንግደ ኡፋይስ ቃላ ባጋራ ማቅዛና አታነ። የዝን ጾዚ ፋ አꬎ ኬሃትꬅተ ላታ አብራሃማስ ኡፋይስ ቃላ ባጋራ እንግዳ። ሮመ 4:14
19 ዬዝን፥ ህገ አኮስ እንግንትዶ? ህገ እንግንትዳና፥ አብራሃማስ ኡፋይስ ቃላ እንግንትደ ኮችታ የኦደ ዎንꬅስ ኢታ ኦቻ አኮ የዛኮ ቤሳደስ። ህገ ኪታንቾ ባጋራ እንግንቲ፥ ግዳ ማቂ ጊግዘ ፈቲ አስ ባጋራ ኦቻላ አፋ ፌዥዳ። 20 ግዳ ማቂ ጊግዘ አꬄ ላምእ ዛላስ ኦቻነ ፋትን ፈተስ ባያ፥ የዝን ጾዚ ፈቶ።
21 ዬዝን፥ ህገ ጾዘ ኡፋይስ ቃላ እጻነነ? አደ! ህገ እንግንትዳና አስስ ደኦ እንጎደስ ማቅዛኮ፥ ቱሪ ጽሎትꬅ ህገ ባጋራ ማቃድየሻ። 22 የዝን የሱስ ክርስቶሳ አማንን በንትዘ ኡፋይስ ቃልቶ አማንዙንꬅስ እንግንቶደ ፋና ኩሙꬅ አላምታ ናጋራስ ኦሞራ የዛኖ ጌሽ ማጻፍተ ኦህነ።
23 የዝን አማኖ የኦዳንፓ ቲኖ ህገራ አጭንቲ የነ የሻ። ይና አማንታ ቆንጮደ ዎንꬅስ ህገራ ናግንቲ የዝዳ። 24 ይኒ ግሾ፥ ኑኒ አማኖራ ጽሎደ ፋና ክርስቶሳ የኦደ ዎንꬅስ ህገ መለ አስ ናአ ናግዘ አስ ፋና ኑና ናግዛያ ማቅዳ። 25 የዝን Ꮉተ አማኖ ይእደ ግሾ ህገ ይኬፓ ሱባ መለ አስ ናአ ናግዘ አስ ፋና ኑና ናግዛና አትዳ።
26 ይን ኡቡንꬅ የሱስ ክርስቶሳ አማኒ ጾዝስ ናኡንꬃና ማቅዳ። 27 ክርስቶሳራ ፈቶ ማቃደስ ጻማቅንትደ ኡቡንꬅ ክርስቶሳ ማእዳ። 28 ይን ኡቡንꬅ ክርስቶሳ ግዳ ፈቶ ማቅዘ ግሾ አይሁደ አሱንꬅ ግዳን ግርኬ አሱንꬅ ግዳ፥ አሮ ግዳን ቦንቾ አስ ግዳ፥ ꬊራꬅ ግዳን ማች ግዳ ዱማትꬅ ባያ። 29 ይኬ፥ ይን ክርስቶሳስ ማቅኮ ይን አብራሃማ ኮች። ጾዘ ኡፋይስ ቃልት ፋና ይን ላትዙንꬃና።ሮመ 4:13

- ጋላትያ
- <
- 3
- >

3:1 ማሄ 27:26

3:6 መꬎ 15:6፤ ሮመ 4:3

3:7 ሮመ 4:16

3:8 መꬎ 12:3

3:10 ማሄ 27:26

3:11 እብ. 2:4

3:12 ሌዌ 18:5

3:13 ማሄ 21:23

3:16 መꬎ 12:7

3:17 ከዘ 12:40

3:18 ሮመ 4:14

3:29 ሮመ 4:13

© 2025 TWFTW