- ዕብራዌ
- <
- 5
- >

5
1 ፈቲ ፈቲ ካህኑንꬅ Ꮉላቃ አሱንꬅ ግዳፓ ዶርንት፥ ጾዛራ የልꬅዘ ባዛ አስ ግሾ እሞን ናጋራ ዣርሾ ዣርሾደስ ሹሙንታነ። 2 ኤ ፋ ኦምተ ላብꬅ ማቅደ ግሾ ኤሮሱንꬅስን ባልንትዱንꬅስ ይቅስንቶደስ ዳንዳአነ። 3 ኤ ፋ ናጋራ ግሾን አስ ኡባ ናጋራ ግሾ ዣርሾ ዣርሾደስ ቤዛና ይንስ። ሌዌ 9:7
4 ኦደን Ꮉና ቦንችቶ ፋስ ኤኮደስ ዳንዳኦስ፥ የዝን አሮና ካህኑንꬅ Ꮉላቃ ማቃደስ ጼግንትዳን ፋና ጾዛራ ጼግንቶደስ ቤዛነ። ከዘ 28:1 5 ይኒ ፋና፥ ክርስቶሳ ካህኑንꬅ Ꮉላቃ ማቅዘ ቦንችቶ ፋስ ኤክካያ። የዝን ጾዚ ኤዛ፥
«ኔኒ ታ ናአ።
Ꮉይኖ ታ ኔስ አደ ማቅዳ»
ያጋይዳ።ማዝ. 2:7 6 ማህ መለ በሳ፥
«መልከጻድቀ ካህነ ሹማ ማቅዳን ጋራ፥
ኔኒ መꬍናስ ካህነ ማቃዳ»
ያጋይዳ።ማዝ. 110:4
7 የሱሳ አስ ማቂ Ꮉና አላምተ የዘ ዎደ ፋና Ꮉይቆፓ አሾደስ ዳንዳእዘ ጾዛ ጋማ ዬፎራን አፉꬃራ ዎስዳ። ኤ፥ ጾዝ ቦንቺ ኪትንትደ ግሾ ጾዚ ኤ ዎስቶ ስእዳ። ማቶ. 26:36-46፤ ማር. 14:32-42፤ ሉቃ. 22:39-46 8 የሱሳ ጾዘ ናአ ማቅኮን ኤክደ ማꬍተ ኪትንተ ታማርዳ። 9 ይነን፥ የሱሳ ፋ ኦችቶ ፎልዳንፓ ሱባ ፋስ ኪትንትዘ ኡባ መዽና አቶትꬅ ደማደ ፋና ኦገ ማቅዳ። 10 ይናን ጾዚ መልከጻድቀ ሹማ ፋና ካህኑንꬅ Ꮉላቃ ማህ ኤዛ ሹምዳ።
አማኖራ ላባመ ፋና እንግንትደ ናግዘ
11 Ꮉና ኑ ኦህትላ አፋ ጉጂ ኦሆደባዝ ጋማ ባዝ የነ፥ የዝን ይን ቆፍታ ኤራꬅ ማቅደ ግሾ ይንትስ ኦህ ገልꬆደስ ዋይꬃነ። 12 ይን Ꮉኒ ዎደ አስታማረ ማቃደስ ቤዛነ፥ የዝን ጾዘ ቃላ ቲኖ ትምርተ ይንታና ማህ ታማርስዘ መለ አስ ኮሻነ። ይን ምንꬂ ካꬃ ማደስ ዳንዳኦሰ ግሾ ማꬅ ኮሻነ። 1 ቆሮ. 3:2 13 ማꬅ ሽችንትዘ ኦደን ዦጋ ናአ ማቅደ ግሾ ሎኦን ኢታ ሻኪ ኤሮስ። 14 የዝን ምንꬂ ካꬃ ኮሽዘ ሎኦን ኢታ ሻክዘ ኤራ የዘ ዎዝናማ አስስ።

- ዕብራዌ
- <
- 5
- >

5:3 ሌዌ 9:7

5:4 ከዘ 28:1

5:5 ማዝ. 2:7

5:6 ማዝ. 110:4

5:7 ማቶ. 26:36-46፤ ማር. 14:32-42፤ ሉቃ. 22:39-46

5:12 1 ቆሮ. 3:2

© 2025 TWFTW