- ማቶሳ
- <
- 3
- >

3
ጻማቅዘ ዋሐንሳ ትምርትቶ
(ማር. 1:1-8፤ ሉቃ. 3:1-17፤ ዋሐ. 1:19-28)
1-2 የ ዎደ ጻማቅዘ ዋሐንሳ፥ «ጾዘ ካእቱሞ ኡክደ ግሾ ይን ናጋራፓ ማቆተ» ያጋእ ሳባክተራ ይሁዳ አኮ ባይዘ ጋናሳ ቅትዳ። 3 ናበ ኢሳያሳ ዋሐንሳ ባዝ ኦህዳን ፋና፥ ማቶ. 4:17፤ ማር. 1:15፤ ኢሳ. 40:3
«አኮ ባይዘ ጋናሳ፥
ፈታይ ፋ ቃልቶ ꬎቅ ዪዚ፥
‹ላꬄ ኦግቶ ጊግዞተ።
ኤ ዎሮግቶ ሉልዞተ› ጋይዳ»
ያጋእንትዳና ኤስ ያጋይዳ።
4 ዋሐንሳ ግማለ እስንፓ ኦችንትደ አፉላ ማአነ። ፋ ቃዝንተን ዳፈ ሳቀ ዳንጫነ። ኤ ሙእዘ ካꬅታን ቦለን ደከራ ሽዳ። 5 አሱንꬅ የ ዎደ የሩሳላመ ካታማፓ፥ ይሁዳ ሳአ ኡባፓ ዮርዳኖሳ ቦርካ ካለፓ ኤጎ የእነ። 2 ካት 1:8 6 ፋ ናጋርቶ ቡጽ ዮርዳኖሳ ቦርካ ዋሐንሳ ኩሸ ጻማቅንትዳ።
7 ዋሐንሳ፥ ጋማ ፋርሳዉንꬅን ሳዱቃዉንꬅ ጻማቅንቶደስ ፋጎ ይእዙንꬃና ብእ፥ ኡንታጎ፥ «Ꮉንꬅ ኢታ ሾሹንꬆ፥ ዮኦደ ጾዘ ካቻፓ አቶደ ፋና ይንታና ኦደ ዞርደ? 8 ይኬ፥ ይን፥ ይን ናጋርትፓ ማቅዳኖ ቤዘ ኦቻ ኦቾተ። ማቶ. 12:34፤ 23:33 9 ይን፥ ይን ዎዝንተ፥ ‹አብራሃማ፥ ኑ አዳይ የነ› ያጋእ ቆፕፐተ። ሎይꬂ ስኦተ! ጾዚ Ꮉና ሹችትፓ አብራሃማስ ናአ ኬሶደስ ዳንዳአነ። 10 ጋንደ ምንጽት ጻጵተ ጊጊ የነ፤ ሎኦ ኣፈ ኣፎሰ ምንጻ ኡባ ጋቺ ታማ ኦልንቶዳ። ዋሐ. 8:33
11 «ይን፥ ይን ናጋርትፓ ማቅዳኖ ኤርሶደስ ታ ይንታና Ꮉꬃ ጻማቃነ። የዝን ታፓ ሱባራ የእዘ ይንታና ጌሽ አያናራን ታማራ ጻማቆዳ። ኤ ታፓ ጋማ ዎልቃራ የነ፤ ታ መለ አቶ የዝን ኤ ጫምቶ ቱኮደስን ቤዞስ። ማቶ. 7:19 12 ካꬃ ጌሽዘ ፍꬅታ ኤ ኩሽተ የነ። ካꬅቶ ሎይꬂ ጌሻነ፤ ዛርግቶ ፋ ፋችተ ጉሶዳ፥ የዝን ፉግቶ ꬋቦሰ ታማ ምቾዳ» ያጋይዳ።
የሱሳ ጻማቅንቶ
(ማር. 1:9-11፤ ሉቃ. 3:21-22)
13 የ ዎደ የሱሳ ዋሐንሳ ኩሸ ጻማቅንቶደስ ጋልላፓ ዮርዳኖሳ ቦርካ Ꮉንግዳ። 14 የዝን ዋሐንሳ ኤዛ ካዮደስ ኮይ «ታኒ ኔራ ጻማቅንቶደስ ቤዝን ነ ታጎ የእነ?» ያጋይዳ። 15 የዝን የሱሳ ማህ፥ «ጾዚ ኑፓ ኮይዘ ባዝ ኡባ ኑ ፎሎደስ ቤዘ ግሾ Ꮉተ ታስ ኤሮ ጋኦ» ያጋይዳ። ዋሐንሳ ኤስ ዬኤ ያጋይዳ። 16 የሱሳ ጻማቅንትደ ፋና Ꮉꬅትፓ ከዝዳ። ኢራ ሳሎ ቡጉንትን ጾዘ አያና ዎለ ፋና የኦደራን ማህ ፋላ አፋ ዎꬎደራ ብእዳ። 17 የ ዎደ «Ꮉይቼ ታ ካዽዘ፥ ኤ ታና ኡፋይስዘ ታ ናአይ Ꮉያ» ያጋዘ ቃላ ሳሎፓ ይእዳ።

- ማቶሳ
- <
- 3
- >

3:3 ማቶ. 4:17፤ ማር. 1:15፤ ኢሳ. 40:3

3:5 2 ካት 1:8

3:8 ማቶ. 12:34፤ 23:33

3:10 ዋሐ. 8:33

3:11 ማቶ. 7:19

© 2025 TWFTW