- ማቶሳ
- <
- 18
- >

18
ኡባፓ አꬍዘ ኦደ?
(ማር. 9:33-37፤ ሉቃ. 9:46-48)
1 የ ዎደ የሱሳ ታማሩንꬅ ይእ፥ «ሳሎ ካእቱሞ ኡባፓ አꬍዘ ኦደ?» ያጋእ ኦጭዳ። 2 የሱሳ ፈቲ ኤራꬅ ናአ ጼጊ ኡን ግዳ ኤስ Ꮉኒ ፋና ያጋይዳ። ሉቃ. 22:24 3 «ታኒ ይንትስ ቱሮ ኦህነ፤ ይን ላምንታንጽኮ ኤራꬅ ናኡንꬅ ፋና ይአንጽኮ ሳሎ ካእቱሞ ሙሎን ገሎደስ ዳንዳኦስ። 4 ይኬ፥ Ꮉና ኤራꬅ ናኡንꬅ ጋር ፋና ካዉሽዘ ኦደን ሳሎ ካእቱሞ ኡባፓ አꬍዛ ማቆዳ። ማር. 10:15፤ ሉቃ. 18:17 5 Ꮉይ ፋና የዘ ናአ ታ ሱንꬅተ ሞክዘ ኦደን ታና ሞካነ።
6 «የዝን ታና አማንዘ Ꮉና ኤራꬁንꬃፓ ፈታ ናጋራ ኦቾደ ፋና ꬉበ ማቅዘ ኦደን ዳማ ጋች ዎጻ ፋ አፉርተ አጪ ጪሞ አባ ኦልንትዛኮ ኤስ ሎኦ። 7 አላመ ግዳ አስ ናጋራ ኦቾደ ፋና ኦችዙንꬅ የዘ ግሾ አላምቶ ባደ። ይኒ ፋና የዘ ባዝ ይእካይዛራ አቶስ፥ የዝን ꬉበ ኤ ባጋራ የእዘ አꬃ ባደ።
8 «ነ ኩሽዘ ዎይ ነ ቶህዘ ነና ባልꬅኮ ኔፓ ጋቺ ኦሎ። ነ ላምእ ኩሸራ ዎይ ላምእ ቶሄራ መዽና ታማ ኦልንቶደፓ ኩሸ ዎይ ቶሄ ዱጻ ማቂ ደኦ የዝኮ ኔስ ሎኦ። 9 ማህ ነ ኣፍዘ ነና ባልꬅኮ ዎጪ ኬሲ አላ ኦሎ። ነ ላምእ ኣፈራ ጋናመ ታማ ኦልንቶደፓ ፈቲ ኣፈራ ደኦ የዝኮ ኔስ ሎኦ። ማቶ. 5:30
10 «ታ ይንትስ ኦህነ፤ ሳሎ የዘ ኡንታና ናግዘ ኪታንቹንꬅ ኡባ ዎደ ሳሎ የዘ ታ አዳይ ቲኖ የዘ ግሾ ይን Ꮉና ኤራꬁንꬃፓ ፈታያ ለቃመ ፋና ናግንቶተ። ማቶ. 5:29 11 አስ ናአ ꬋብዱንꬃና አሾደስ ይእዳ» ያጋይዳ። ሉቃ. 19:10
ꬋብደ ዱሮ አዝዘ
(ሉቃ. 15:3-7)
12 ማህ የሱሳ፥ «ይንትስ አኮ አዘ? ፈቲ አꬄስ ጼት ዱሮ የዙንꬃፓ ፈታይ ꬋብኮ ኡዱፉን ታም ኡዱፉኑንꬃና ደረላ ኦሊ አሺ የ ꬋብዳያ ኮዮደስ ቅቶሳነ? 13 ታ ቱሮ ኦህነ፤ ኤ ደንግደ ዎደ ኡዱፉን ታም ኡዱፉኑንꬃፓ አꬂ ꬋቢ በንትደ ፈቲ ዱርዘራ ኡፋይታነ። 14 ይኒ ፋና፥ ሳሎ የዘ ይን አዳይ Ꮉና ኤራꬁንꬃፓ ፈታይ ꬋቦደ ፋና ኮዮስ።
ቆህደ አስ ዋይሳደ?
15 «ነ እሻይ ነና ቆህኮ ነ ጻላላ ኤጎ Ꮉንግ ኤ ባልቶ ኤስ ኦሆ። ኤ ነና ስእኮ ነ እሻያ ኔስ እሸ ማሆ። 16 የዝን ኤ ነና ስአንጽ እጽኮ፥ ላምእ ዎይ Ꮉይꬕ አስ ማርካራ ኦህታ ላꬅንትዘ ግሾ ፈቲ ዎይ ላምእ አስ ኤኪ ኤጎ Ꮉንጎ። ሉቃ. 17:3 17 ኤ ኡንታና ስአንጽኮ፥ ዎሳ ኬꬃ ኦሆ። ዎሳ ኬꬂ ጋዘባዝ ስአንጽኮ አማኖሰ አስ ፋና ዎይ ቃራጠ ጋችዘ አስ ፋና ኤዛ ፋይዶ። ማሄ 19:15
18 «ታ ይንትስ ቱሮ ኦህነ፤ ሳአላ ይን አጭደባዝ ኡባ ሳሎ አጭንትደባዝ ማቃዳ። ሳአላ ይን ብልደ ባዝ ኡባ ሳሎ ብልንትደባዝ ማቃዳ።
19 «ማህ ታ ይንትስ ኦህነ፤ ሳአላ ይንታፓ ላምኡንꬅ ፋ ዎስዘ ባዝ ፈቲ ዎዝና ማቂ ጾዝ ዎስዘ ባዝ ማቅኮ ሳሎ የዘ ታ አዳይ ይንትስ ኦቾዳ። ማቶ. 16:19፤ ዋሐ. 20:23 20 ታና ካልዙንꬃፓ ላምእ ዎይ Ꮉይꬕ ማቂ ሺቅዘ በሳ ታኒ ኡን ግዳ በንቶዳ» ያጋይዳ።
አቶ ጋኤባዝ
21 የ ዎደ ጴጥሮሳ የሱሳጎ ይእ፥ «ላꬆ፥ ታ እሻይ ታና ቆህኮ ዋንꬅ ቶሄ ታኒ አቶ ጋኦደስ ቤዘ? ላፑን ቶሄ የሎደስነ?» ጋእ ኦጭዳ።
22 የሱሳ ማህ፥ «አደ፥ ላፑን ታም ቶሄ ላፑናፕ አትን ላፑን ቶሄ ጻላላ ባያ። ሉቃ. 17:3-4
23 «ይኒ ግሾ፥ ሳሎ ካእቱሞ ፋስ ኦችዙንꬃራ ፋ ሚሽታ ፋጨዛኮን ጉጁንተዛኮ በአደስ ቆፕደ ካትዛ አዛነ። መꬎ 4:24 24 የ ካትዘ ሚሽታ ፋጨዛኮን ጉጁንተዛኮ በእዘ ዎደ ጋማ ጋለ የዘ ፈቲ አꬃ ኤጎ ክእዳ። 25 የዝን የ አርዘ ጋልቶ ጭጎደስ ጋምን ኤራን፥ ኤ ማችትራ፥ ኤ ናኡንꬃራ ኤስ የዘ ባዝ ኡባ ባይዝንት ጋልታ ጭግንቶደ ፋና ላꬄ ኪትዳ። 26 ዬዝን አርዘ ፋ ላꬄ ቶህትላ ጎልእ፥ ‹አደ ኤራꬅ ዎደ ጋምኦ፥ ታ ጋልቶ ኡባ ታ ጭጎዳ› ያጋእ ዎስዳ። 27 ኤ ላꬅዘ ኤስ ይቅስንት፥ ዳኪ አሽዳ፤ ኤ አጭቶን ማርዳ።
28 «የዝን የ አርዘ ኬዚ Ꮉንግ ፋ ላገ ኦችዙንꬃፓ ፈታያ ፋፓ ኤራꬅ ሚሸ ታልእዳያ፥ ‹ኔላ አፋ የዘ ታ ሚሽቶ ታስ ጭጎ› ጋእ አፉርቶ አይክዳ።
29 «ኤ ላግዘ አርዘ ኤ ቲንተ ቡንቁንት፥ ‹አደ ኤራꬅ ዎደ ጋምኦ ታኒ ታ አጭቶ ኡባ ጭጎዳ› ያጋእ ዎስዳ።
30 «የዝን እጺ ኤኪ ካንግ ፋ ላግዘ አጭቶ ጭጎደ ዎንꬅስ አች ኬꬃ ገልꬅዳ። 31 ይኒ ግሾ፥ መለ ላግዘስ ኦችዙንꬅ ይኖ ብእደ ዎደ ጋማ ዥልꬍዳ፥ Ꮉንግ ፋ ላꬄስ ኤ ኦችደ ባዝቶ ኡባ ኦህዳ።
32 «ዬዝን ላꬄ የ አርዛ ጼግዝ፥ ‹Ꮉይ ኢታ አርዛዮ፥ ነ ታና ዎስደ ግሾ ታ ነ አጭቶ ኡባ ኔስ ማርዳ። 33 ዬዝን፥ ታ ነ አጭቶ ማርዳን ፋና ነ ነ ላገ ማቅደ አርዘ አጭቶ ማሮደስ ነና ቤዞሶ?› ያጋይዳ። 34 ይኒ ግሾ፥ ላꬄ ጋማ ዥልꬊ፥ ኤ ፋ አጭቶ ኡባ ጭጎደ ዎንꬅስ ኡንእንቶደ ፋና አች ኬꬃ ኦልዳ።
35 «ይኒ ፋና፥ ይን ፈተ ፈተ ይን እሻ ዎዝናፓ ማራንጽኮ ሳሎ የዘ ታ አዳይ ይንታና ይኒ ፋና ኦቾዳ» ያጋይዳ።

- ማቶሳ
- <
- 18
- >

18:2 ሉቃ. 22:24

18:4 ማር. 10:15፤ ሉቃ. 18:17

18:9 ማቶ. 5:30

18:10 ማቶ. 5:29

18:11 ሉቃ. 19:10

18:16 ሉቃ. 17:3

18:17 ማሄ 19:15

18:19 ማቶ. 16:19፤ ዋሐ. 20:23

18:22 ሉቃ. 17:3-4

18:23 መꬎ 4:24

© 2025 TWFTW